Peroksidi ya hidrojeni (kwa Kiing. hydrogen peroxide) ni kampaundi ya kikemia inayofanywa na hidrojeni na oksijeni. Fomula yake ni H2O2. Ni kioksidishaji kikali kinachotendana sana na dutu mbalimbali. Hutumika kama dawa ya kusafisha na ya kuondoa rangi kwenye nywele. Hutumiwa pia kama fueli ya roketi. Kwa ukolezi wa 3% (ikimaanisha kuwa kuna gramu 3 za peroksidi ya hidrojeni kwa gramu 100 za maji), inaweza kutumika kutibu majeraha. Baada ya muda itatengana polepole kuwa gesi ya oksijeni na maji.